Պրն. Հեմդեմովը 54 տարեկան է։ Նա ամուսնացած է և ունի չորս որդի։ Նա ժողովում երեց էր ծառայում և իր համայնքում հարգված մարդ է։ 2015 թ. մայիսին դատարանը նրան չորս տարվա ուղղիչ աշխատանքների դատապարտեց իր տանը «ապօրինի» կրոնական հանդիպում անցկացնելու համար։ Նա իր պատիժը կրում է Սեյդի քաղաքում գտնվող ուղղիչ-աշխատանքային հիմնարկում, որը հայտնի է իր սարսափելի պայմաններով։ Այնտեղ նրան իշխանությունները բազմիցս հարցաքննում և դաժան ծեծի են ենթարկում։ Սակայն չնայած վատ վերաբերմունքին՝ պրն Հեմդեմովը հետևում է իր խղճի թելադրանքին։ Նրա կինը՝ Գուլզիրան, ժամանակ առ ժամանակ կարողանում է այցելել նրան։